b'\n_START_ARTICLE_\n\xc5\xa0irdies \xc5\xa1nab\xc5\xbedesys\n_START_SECTION_\nSiu\xc5\xbeetas\n_START_PARAGRAPH_\nPasakojama apie pagrindin\xc4\x97s mokyklos mokin\xc4\x99 \xc5\xa0idzuku Cuki\xc5\xa1ima, gyvenan\xc4\x8di\xc4\x85 Tokijuje. Mergina dievina skaityti knygas. Vien\xc4\x85 vakar\xc4\x85 ji pastebi, kad visas jos i\xc5\xa1 bibliotekos pasiskolintas knygas jau perskait\xc4\x97 asmuo vardu Seid\xc5\xbei Amasava ir j\xc4\x85 apninka noras su\xc5\xbeinoti, kas jis toks. Po keleto dien\xc5\xb3 mokykloje ji susiduria su vienu vaikinu, kuris nesiliauja jos erzin\xc4\x99s._NEWLINE_V\xc4\x97liau i\xc5\xa1ai\xc5\xa1k\xc4\x97ja, kad tas vaikinas ir yra paslaptingasis skaitytojas. Jiedu ima artimiau bendrauti ir tarp j\xc5\xb3 u\xc5\xbesimezga artimas ry\xc5\xa1ys. Be to, kad jiedu abu turi pom\xc4\x97g\xc4\xaf skaityti knygas, jiems taip pat patinka muzika. \xc5\xa0idzuku m\xc4\x97gsta versti bei ra\xc5\xa1yti \xc4\xafvairius k\xc5\xabrinius, o Seid\xc5\xbei, b\xc5\xabdamas i\xc5\xa1 smuik\xc5\xb3 gamintoj\xc5\xb3 \xc5\xa1eimos, mokosi juos gaminti._NEWLINE_Seid\xc5\xbei nutaria i\xc5\xa1vykti \xc4\xaf Italijos miest\xc4\x85 Kremon\xc4\x85 mokytis smuik\xc5\xb3 gamybos meno, tuo tarpu \xc5\xa0idzuku i\xc5\xa1kelia sau tiksl\xc4\x85 \xe2\x80\x93 para\xc5\xa1yti fantastin\xc4\xaf roman\xc4\x85 apie Baron\xc4\x85 (katino statul\xc4\x97l\xc4\x99), kur\xc4\xaf ji pamat\xc4\x97 Seid\xc5\xbei senelio namuose \xc4\xafkurtoje sendaik\xc4\x8di\xc5\xb3 parduotuv\xc4\x97je...\n_START_SECTION_\nManga\n_START_PARAGRAPH_\nMimi o Sumaseba manga komiksus para\xc5\xa1\xc4\x97 Aoi Hiiragi. Juos 1989 m. rugpj\xc5\xab\xc4\x8dio\xe2\x80\x93lapkri\xc4\x8dio m\xc4\x97nesiais \xc5\xbeurnale \xe2\x80\x9eRibon\xe2\x80\x9c platino leidykla \xe2\x80\x9eShueisha\xe2\x80\x9c. 1990 m. buvo i\xc5\xa1leistas vienintelis tomas. Antroji to paties autoriaus manga pavadinimu Mimi o Sumaseba: Shiawase na Jikan pasirod\xc4\x97 1995. Filmo t\xc4\x99sinys \xe2\x80\x9eThe Cat Returns\xe2\x80\x9c (Baron: Neko no Danshaku) buvo adaptuotas \xc4\xaf manga komiksus tokiu pa\xc4\x8diu pavadinimu autoriaus Aoi Hiiragi.'